**ŠKOLA ZA TRGOVINU I MODNI DIZAJN RIJEKA**

**STANE VONČINE 1A**

**51000 RIJEKA**

KLASA: 112-03/24-01/10

URBROJ: 2170-60-01-24-2

Rijeka, 04. listopada 2024.g.

Temeljem članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23, 156/23), članka 5. Pravilnika o načinu i postupku zapošljavanja i I. dopuna Pravilnika o načinu i postupku zapošljavanja, Škola za trgovinu i modni dizajn Rijeka, dana 04. listopada 2024. godine, raspisuje

**N A T J E Č A J**

**za popunjavanje radnog mjesta**

**RADNO MJESTO:**

**NASTAVNIK PRAVNE GRUPE PREDMETA**

- 2 sata nastave tjedno, odnosno 4 sata rada tjedno

**-**1 izvršitelj na neodređeno, nepuno radno vrijeme uz probni rok od 3 mjeseca

**MJESTO RADA:**

Škola za trgovinu i modni dizajn Rijeka, Stane Vončine 1a

**Uvjeti:**

Kandidati uz opći uvjet za zasnivanje radnog odnosa, sukladno općim propisima o radu, moraju ispunjavati i posebne uvjete za zasnivanje radnog odnosa sukladno članku 105. Zakona o odgoju i obrazovanju u osnovnoj i srednjoj školi i Pravilnika o stručnoj spremi i pedagoško – psihološkom obrazovanju nastavnika u srednjem školstvu (NN 1/96 i 80/99).

Posebni uvjeti za zasnivanje radnog odnosa u školskoj ustanovi za osobe koje sudjeluju u odgojno-obrazovnom radu s učenicima jesu poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada, odgovarajuća vrsta i razina obrazovanja kojom su osobe stručno osposobljene za obavljanje odgojno-obrazovnog rada.

Poslove nastavnika predmetne nastave u srednjoj školi može obavljati osoba koja je završila diplomski sveučilišni studij odgovarajuće vrste ili diplomski specijalistički stručni studij odgovarajuće vrste i ima potrebne pedagoške kompetencije.

Potrebna stručna sprema: VSS

Potrebna vrsta obrazovanja: dip.iur, mag.iur.

**Zapreke za zasnivanje radnog odnosa:**

Radni odnos u školskoj ustanovi ne može zasnovati osoba koja je pravomoćno osuđena ili protiv koje se vodi kazneni postupak za neko od kaznenih djela navedenih u članku 106. Zakona o odgoju i obrazovanju u osnovnoj i srednjoj školi.

**Uz vlastoručno potpisanu prijavu kandidati su dužni priložiti:**

1. životopis
2. diploma odnosno dokaz o stečenoj stručnoj spremi
3. uvjerenje da se protiv kandidata ne vodi kazneni postupak za kaznena djela za koja postoji zapreka za zasnivanje radnog odnosa u Školi sukladno odredbi članka 106. Zakona o odgoju i obrazovanju u osnovnoj i srednjoj školi - ne starije od dana raspisivanja natječaja
4. dokaz o završenom pedagoško-psihološko-didaktičko-metodičkom obrazovanju ukoliko ih kandidat ima

Isprave se prilažu u neovjerenoj preslici. U svrhu utvrđivanja vjerodostojnosti dokumentacije kandidata koji je zadovoljio u postupku izvršit će se uvid u originalnu ili ovjerenu dokumentaciju prije zaključivanja ugovora o radu.

Pravo na podnošenje prijave imaju ravnopravno osobe oba spola. Izrazi koji se koriste u ovom natječaju za osobe u muškom rodu upotrijebljeni su neutralno i odnose se na muške i ženske osobe.

U prijavi na natječaj navode se osobni podaci podnositelja prijave (ime i prezime, adresa stanovanja, broj telefona/mobitela, e-mail adresa) i naziv radnog mjesta na koje se prijavljuje.

Prijavom na natječaj kandidati su suglasni s javnom objavom osobnih podataka (ime, prezime, titula) na mrežnoj stranici škole, u svrhu obavještavanja o rezultatima natječaja.

Podnošenjem prijave na natječaj kandidat daje izričitu privolu Školi da:

-može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka za zapošljavanje sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (NN broj 42/18)

-da na mrežnoj stranici Škole objavi ime i prezime i titulu izabranog kandidata

Kandidatom prijavljenim na natječaj smatra se samo osoba koja ispunjava formalne uvjete iz natječaja te koja podnese vlastoručno potpisanu, pravodobnu i potpunu prijavu. Potpunom prijavom smatra se samo prijava koja sadrži sve podatke i priloge navedene u javnom natječaju i koja je vlastoručno potpisana. Nepotpune prijave i nepravovremen prijave neće se razmatrati, kao ni prijave upućene elektroničkom poštom.

**Provjera kandidata:**

Kandidati koji su pravodobno dostavili potpunu prijavu sa svim prilozima i ispunjavaju formalne uvjete natječaja dužni su pristupiti vrednovanju odnosno testiranju i razgovoru (intervjuu) prema odredbama Pravilnika o načinu i postupku zapošljavanja.

Ako kandidat ne pristupi vrednovanju smatrat će se da je odustao odnosno povukao prijavu na natječaj.

Područje provjere, pravni i drugi izvori za pripremu kandidata za testiranje, vrijeme i mjesto održavanja testiranja objavit će se na web-stranici Škole najmanje pet (5) dana prije dana određenog za testiranje: <http://www.ss-tmd-ri.skole.hr/natje_aji>

**Pravo prednosti pri zapošljavanju:**

Osoba koja se poziva na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21, 156/23), članku 48. stavku 1.-3. Zakona o civilnim stradalnicima iz Domovinskog rata (NN 84/21), članku 48. f Zakona o zaštiti vojnih i civilnih invalida rata (NN 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20) dužna je u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju temeljem čl. 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21, 156/23), uz prijavu na natječaj dužan je, osim dokaza o ispunjavanju traženih uvjeta, priložiti i dokaze propisane člankom 103. st. 1. Zakona o hrvatskim braniteljima iz Domovinskog rata i članovima njihovih obitelji, a koji su navedeni na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Kandidat koji se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (NN 84/2021)  uz prijavu na natječaj u kojoj se poziva na pravo prednosti pri zapošljavanju dužan je, osim dokaza o ispunjavanju traženih uvjeta, priložiti i dokaze propisane člankom 49. st. 1. Zakona o civilnim stradalnicima iz Domovinskog rata, a koji su navedeni na mrežnim stranicama Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji ostvaruju pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18 i 32/20) dokazuju to odgovarajućom javnom ispravom o invaliditetu na temelju koje se osoba može upisati u očevidnik zaposlenih osoba s invaliditetom, te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19) uz prijavu na natječaj dužan je, osim dokaza o ispunjavanju traženih uvjeta, priložiti i rješenje odnosno potvrdu iz koje je vidljivo spomenuto pravo te dokaz iz kojeg je vidljivo na koji je način prestao radni odnos kod posljednjeg poslodavca.

Kandidat  koji  je stekao  inozemnu obrazovnu kvalifikaciju u inozemstvu dužan je u prijavi na natječaj priložiti mišljenje nadležne agencije o inozemnoj obrazovnoj kvalifikaciji iz postupka vrednovanja inozemnih obrazovnih kvalifikacija u svrhu pristupa tržištu rada u profesijama koje nisu uključene u Popis reguliranih profesija u Republici Hrvatskoj, u skladu sa Zakonom o priznavanju i vrednovanju inozemnih obrazovnih kvalifikacija (NN 69/2022) te u skladu sa Zakonom o reguliranim profesijama i priznavanju inozemnih stručnih kvalifikacija (NN 82/15, 70/19, 47/20, 123/23) rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji.

Kandidati prijavom na natječaj daju suglasnost za obradu osobnih podataka navedenih u natječajnoj dokumentaciji koju su priložili, a za potrebe natječajnog postupka.

**Način dostave prijava:**

Pisane prijave s potrebnom dokumentacijom dostaviti isključivo neposredno (osobnim dolaskom u školu) ili zemaljskom poštom (preporučeno) na adresu:

**Škola za trgovinu i modni dizajn Rijeka, Stane Vončine 1A, 51000 Rijeka s naznakom „ZA NATJEČAJ- NASTAVNIK PRAVNE GRUPE PREDMETA“**

**Rok za podnošenje prijave**:

Rok za podnošenje prijave je osam (8) dana od objave natječaja na mrežnim stranicama Škole i Hrvatskog zavoda za zapošljavanje. Natječajna dokumentacija neće se vraćati i čuva se sukladno Općem popisu gradiva s rokovima čuvanja.

Natječaj je objavljen na oglasnoj ploči i mrežnim stranicama Škole te na oglasnoj ploči i mrežnim stranicama Zavoda za zapošljavanje 04. listopada 2024. godine.

**Obavijest o rezultatima natječaja:**

O rezultatima natječaja kandidati će biti obaviješteni po okončanju natječajnog postupka putem web-stranice Škole u roku od petnaest (15) dana od dana potpisivanja ugovora o radu s odabranim kandidatom, odnosno od donošenja odluke o neizboru kandidata. Dostava svim kandidatima smatra se obavljenom istekom osmoga (8) dana od dana objave rezultata na web-stranici Škole.

 Ravnateljica:

\_\_\_\_\_\_\_\_\_\_\_\_\_\_\_\_\_\_\_\_

Antonija Bukša, dipl. oec.